techiaith/cofnodycynulliad_en-cy huggingface dataset:
English: Llywydd, what I want to see is the responsibility being transferred to the Senedd for us here to have the opportunity to legislate to have a bank holiday on St David's Day. I think it's in the hands of the Senedd that would be the best place to make those decisions. They are with England, Scotland and Northern Ireland already. It's only in Wales that we can't make the decisions for ourselves on that subject. And I want to do it that way because I want to see a bank holiday for everyone here in Wales, not just people who work for councils or people working in the public sector, but all of us having an opportunity to celebrate St David's Day in that way, and that's why I want to see the powers in the hands of the Senedd to make those decisions that are better for us here in Wales on an important issue for the people of Wales such as St David's Day.
Welsh: Wel, Llywydd, beth dwi eisiau ei weld yw'r cyfrifoldeb yn cael ei drosglwyddo i'r Senedd i ni fan hyn gael y cyfle i ddeddfu i gael Dydd Gŵyl Dewi fel gŵyl y banc. Yn nwylo'r Senedd, dwi'n meddwl, byddai'r lle gorau i gael y penderfyniadau yna. Maen nhw gyda'r bobl yn Lloegr, yn yr Alban ac yng Ngogledd Iwerddon yn barod. Dim ond yma yng Nghymru allwn ni ddim gwneud y penderfyniadau drosom ni ar y pwnc yna. A dwi eisiau ei wneud e fel yna achos dwi eisiau gweld gŵyl y banc i bob un o'r bobl yma yng Nghymru, nid jest pobl sy'n gweithio i gynghorau, nid jest pobl sy'n gweithio yn y sector gyhoeddus, ond pob un ohonom ni'n cael y cyfle i ddathlu Dydd Gŵyl Dewi fel yna, a dyna pam dwi eisiau gweld y pwerau yn nwylo Aelodau'r Senedd i wneud y penderfyniadau sy'n well i ni yma yng Nghymru ar rywbeth sy'n bwysig i bobl ledled Cymru fel Dydd Dewi Sant.
English: And finally, question 8, Jane Dodds. We can't hear Jane Dodds at th at the moment. If you'll just wait a second. Thank you.
Welsh: Ac yn olaf, cwestiwn 8, Jane Dodds. Reit, dydyn ni ddim yn clywed Jane Dodds ar hyn o bryd. Os safwch chi eiliad, rwyf i'n siŵr y cewch chi eich dadfudo. Dyna chi.
English: I thank Jane Dodds for the question. Our nation of sanctuary plan sets out the support that refugees arriving in Wales can expect to receive. This includes the advice and services needed to reduce inequality, prevent destitution, aid integration and help people seeking sanctuary to create a better future for themselves and for Wales.
Welsh: Diolch yn fawr i Jane Dodds am y cwestiwn, Llywydd. Mae ein cynllun cenedl noddfa yn nodi'r cymorth y gall ffoaduriaid sy'n cyrraedd Cymru ddisgwyl ei gael. Mae hyn yn cynnwys y cyngor a'r gwasanaethau sydd eu hangen i leihau anghydraddoldeb, atal ansefydlogrwydd, helpu integreiddio a helpu pobl sy'n ceisio noddfa i greu dyfodol gwell iddyn nhw eu hunain ac i Gymru hefyd.
English: Diolch, Prif Weinidog. On Valentine's Day this month, we are being asked to have a heart for refugees in a show of love, friendship and solidarity with people who have been forced to flee their homes in search of safety. It stands in stark contrast to the UK Government's approach in the Nationality and Borders Bill, and I know that our approach here in Wales stands again in stark contrast to that of Westminster's. First Minister, since 2010, more than 850 asylum-seeking and trafficked children and young people have been supported by the Scottish Guardianship Service. It's a service run by the children's charity Aberlour in partnership with the Scottish Refugee Council. The scheme is unique across the UK in offering continual one-to-one support in everything from navigating the gruelling bureaucracy of the asylum system to settling into their new communities. I wonder, First Minister, if this is something we could consider replicating here in Wales to ensure that no child or young person has to deal with the indignity and cruelty this Conservative Government seems hellbent on baking into our asylum system. Diolch.
Welsh: Diolch, Prif Weinidog. Ar Ddydd Sant Ffolant y mis hwn, gofynnir i ni ddangos calon ar gyfer ffoaduriaid fel arwydd o gariad, cyfeillgarwch ac undod â phobl sydd wedi eu gorfodi i ffoi o'u cartrefi i chwilio am ddiogelwch. Mae'n gwbl groes i ymagwedd Llywodraeth y DU yn y Bil Cenedligrwydd a Ffiniau, ac rwy'n gwybod bod ein dull ni o weithredu yma yng Nghymru yn gwbl groes i ddull San Steffan. Prif Weinidog, ers 2010, mae mwy nag 850 o blant a phobl ifanc sy'n ceisio lloches ac sydd wedi cael eu masnachu wedi cael cymorth gan Wasanaeth Gwarcheidiaeth yr Alban. Mae'n wasanaeth sy'n cael ei gynnal gan yr elusen blant Aberlour mewn partneriaeth â Chyngor Ffoaduriaid yr Alban. Mae'r cynllun yn unigryw ledled y DU o ran cynnig cymorth un-i-un parhaus ym mhopeth o lywio biwrocratiaeth lethol y system loches i ymgartrefu yn eu cymunedau newydd. Tybed, Prif Weinidog, a yw hyn yn rhywbeth y gallem ni ystyried ei efelychu yma yng Nghymru i sicrhau nad oes rhaid i unrhyw blentyn neu berson ifanc ymdrin â'r amarch a'r creulondeb y mae'n ymddangos bod y Llywodraeth Geidwadol hon yn benderfynol o'u gwau i'n system loches. Diolch.
English: The next item is the business statement and announcement. I call on the Trefnydd to make that statement - Lesley Griffiths.
Welsh: Y datganiad a'r cyhoeddiad busnes sydd nesaf. Dwi'n galw ar y Trefnydd i wneud y datganiad hwnnw - Lesley Griffiths.
English: Diolch, Llywydd. I have no changes to this week's business. Draft business for the next three sitting weeks is set out on the business statement and announcement, which can be found amongst the meeting papers available to Members electronically.
Welsh: Diolch, Llywydd. Nid oes gen i unrhyw newidiadau i fusnes yr wythnos hon. Mae'r busnes drafft ar gyfer y tair wythnos eistedd nesaf wedi ei nodi ar y datganiad a'r cyhoeddiad busnes, sydd i'w weld ymysg y papurau cyfarfod sydd ar gael i'r Aelodau yn electronig.
English: Diolch, Trefnydd, for your statement. Can I call for a statement on updates to the NHS COVID pass system, please? I've been contacted by a number of constituents in recent weeks, and I'm sure other Members across this Chamber have too, who had third jabs, as opposed to booster jabs, for the extremely vulnerable earlier than the booster jab campaign started, and, as a result of that, they're unable to access evidence of those third jabs on the NHS COVID pass system. That is causing them problems, especially when they want to undertake international travel. I think it is important that that system is updated as soon as possible, and it would be welcome if we were able to get a statement from the Minister for Health and Social Services to confirm that that will be the case.
Welsh: Diolch, Trefnydd, am eich datganiad. A gaf i alw am ddatganiad ar yr wybodaeth ddiweddaraf am system pasys COVID y GIG, os gwelwch yn dda? Mae nifer o etholwyr wedi cysylltu â mi yn ystod yr wythnosau diwethaf, ac rwy'n siŵr bod etholwyr aelodau eraill ar draws y Siambr hon wedi gwneud hefyd, a gafodd drydydd brechiad, yn hytrach na'r brechiadau atgyfnerthu, ar gyfer y rhai agored iawn i niwed yn gynharach na phryd dechreuodd yr ymgyrch brechiadau atgyfnerthu, ac, o ganlyniad i hynny, nid ydyn nhw'n gallu cael gafael ar dystiolaeth o'r trydydd brechiad hwnnw ar system pasys COVID y GIG. Mae hynny'n achosi problemau iddyn nhw, yn enwedig pan fyddan nhw'n dymuno teithio'n rhyngwladol. Rwy'n credu ei bod yn bwysig rhoi'r wybodaeth ddiweddaraf am y system honno cyn gynted â phosibl, a byddai'n dda pe baem yn gallu cael datganiad gan y Gweinidog Iechyd a Gwasanaethau Cymdeithasol i gadarnhau y bydd hynny'n digwydd.
English: So, we are waiting for the UK Government to decide on a change in the definition of fully vaccinated, and once that decision is made, it will enable us to make the digital changes necessary to allow boosters to show on the domestic COVID pass. Unfortunately, that date has been moved a few times. You mentioned specifically international travel, and, again, the UK Government is due to consider if the definition of fully vaccinated for inbound international travel should include boosters, and whether there should be a time limit on primary courses, and we're expecting that decision the week beginning 7 February.
Welsh: Felly, rydym ni'n aros i Lywodraeth y DU benderfynu ar newid y diffiniad o fod wedi eich brechu'n llawn, a phan fydd y penderfyniad hwnnw yn cael ei wneud, bydd yn ein galluogi i wneud y newidiadau digidol sydd eu hangen i ganiatáu i'r brechiadau atgyfnerthu ddangos ar y pàs COVID domestig. Yn anffodus, mae'r dyddiad hwnnw wedi ei symud sawl gwaith. Fe wnaethoch chi sôn yn benodol am deithio rhyngwladol, ac, unwaith eto, mae disgwyl i Lywodraeth y DU ystyried a ddylai'r diffiniad o fod wedi eich brechu'n llawn ar gyfer teithio rhyngwladol mewnol gynnwys brechiadau atgyfnerthu, ac a ddylai terfyn amser fod ar gyrsiau sylfaenol, ac rydym ni'n disgwyl y penderfyniad hwnnw yn ystod yr wythnos sy'n dechrau ar 7 Chwefror.
English: Trefnydd, I'd like to ask for two statements please. Firstly, as you'll be aware, in September 2021, the World Health Organization updated the global air quality guidelines for the first time in 16 years. Could we please have a statement from the Minister for Climate Change, outlining the Welsh Government's response to the new guidelines and how they will be incorporated into legislation here in Wales? Secondly, can I request a statement from the Minister for health regarding updating COVID guidance for visiting in hospitals? A constituent of mine contacted me from her hospital bed. She recently gave birth to her premature daughter and her husband is only allowed to visit for two hours a day. Not only is she unable to be supported during a traumatic time, but also her husband is missing out on seeing his daughter. She asked me, 'Why is it fair that I can go to a rugby game with thousands of people soon for the six nations but I can't have my husband with me in hospital?' Different hospitals have different policies. Can we have updated guidance please to secure clarity and consistency for these parents?
Welsh: Trefnydd, hoffwn i ofyn am ddau ddatganiad os gwelwch yn dda. Yn gyntaf, fel y gwyddoch chi, ym mis Medi 2021, diweddarodd Sefydliad Iechyd y Byd y canllawiau ansawdd aer byd-eang am y tro cyntaf mewn 16 mlynedd. A gawn ni ddatganiad gan y Gweinidog Newid Hinsawdd, yn amlinellu ymateb Llywodraeth Cymru i'r canllawiau newydd a sut y byddan nhw'n cael eu hymgorffori mewn deddfwriaeth yma yng Nghymru? Yn ail, a gaf i ofyn am ddatganiad gan y Gweinidog iechyd ynghylch diweddaru canllawiau COVID ar gyfer ymweld â phobl mewn ysbytai? Cysylltodd un o fy etholwyr â mi o'i gwely ysbyty. Rhoddodd enedigaeth i'w merch gynamserol yn ddiweddar a dim ond am ddwy awr y dydd y mae ei gŵr yn cael caniatâd i ymweld â hi. Yn ogystal â methu â chael ei chefnogi yn ystod cyfnod trawmatig, mae ei gŵr hefyd ar ei golled drwy fethu â gweld ei ferch. Gofynnodd i mi, 'Pam ydy hi'n deg y byddaf i'n gallu mynd i gêm rygbi gyda miloedd o bobl ar gyfer y chwe gwlad yn fuan ond ni allaf gael fy ngŵr gyda mi yn yr ysbyty?' Mae gan wahanol ysbytai bolisïau gwahanol. A gawn ni ganllawiau wedi eu diweddaru â'r wybodaeth ddiweddaraf os gwelwch yn dda er mwyn sicrhau eglurder a chysondeb i'r rhieni hyn?
English: Thank you. I will ask the Minister for Climate Change to update Members around the World Health Organization air quality new guidance, because, as you're aware, we are looking at an air quality Bill and how it fits in with that. In relation to your second point, I think you've just described another harm of COVID-19 - we can only imagine, as a new mum, how difficult it is - but, as you say, it is a matter for each hospital and each health board to look at how they wish visiting to take place.
Welsh: Diolch. Byddaf yn gofyn i'r Gweinidog Newid Hinsawdd roi'r wybodaeth ddiweddaraf i Aelodau am ganllawiau newydd ansawdd aer Sefydliad Iechyd y Byd, oherwydd, fel y gwyddoch chi, rydym ni yn edrych ar Fil ansawdd aer a sut y mae'n cyd-fynd â hynny. O ran eich ail bwynt, rwy'n credu eich bod chi newydd ddisgrifio niwed arall COVID-19 - ni allwn ni ond ddychmygu, fel mam newydd, pa mor anodd yw hi - ond, fel y dywedwch chi, mater i bob ysbyty a phob bwrdd iechyd yw ystyried sut y maen nhw'n dymuno i ymweliadau gael eu trefnu.
English: I would like to ask for two statements from the health Minister. The first one is regarding non-resuscitation in hospitals. I've been told by the COVID bereaved relatives group that non-resuscitation has been used without any discussion with relatives. Whatever your view on voluntary euthanasia, involuntary euthanasia must be a cause for concern. Can I ask the Minister for a statement on the use of do-not-resuscitate in hospitals and the safeguards that should exist? The second statement I'm requesting is one that outlines the progress made to eliminating hepatitis C by 2030. Can the Minister in the statement indicate the number of patients that need to be treated each year, and how many were being treated each year pre-pandemic?
Welsh: Hoffwn i ofyn am ddau ddatganiad gan y Gweinidog iechyd. Mae'r cyntaf yn ymwneud â pheidio â dadebru mewn ysbytai. Mae'r grŵp perthnasau mewn profedigaeth yn sgil COVID wedi dweud wrthyf fod peidio â dadebru wedi ei ddefnyddio heb unrhyw drafodaeth gyda pherthnasau. Ni waeth beth yw eich barn ar ewthanasia gwirfoddol, mae'n rhaid i ewthanasia anwirfoddol fod yn destun pryder. A gaf i ofyn i'r Gweinidog am ddatganiad ar ddefnyddio'r drefn peidio â dadebru mewn ysbytai a'r mesurau diogelu a ddylai fod ar waith? Yr ail ddatganiad yr wyf i'n gofyn amdano yw un sy'n amlinellu'r cynnydd sydd wedi ei wneud i ddileu hepatitis C erbyn 2030. A wnaiff y Gweinidog yn y datganiad nodi nifer y cleifion y mae angen eu trin bob blwyddyn, a faint oedd yn cael eu trin bob blwyddyn cyn y pandemig?
English: Good afternoon, Trefnydd. I'd like to ask for an urgent Welsh Government statement regarding the upgrade of railway stock and the modernisation of trains in Wales. As we've already heard today, many people across Wales are trying to look at moving to using more public transport, supporting our environment and cutting carbon emissions. Of course, this is a significant part of the Welsh Government's programme for government. Nevertheless, it's clear to me, and from correspondence I receive from my residents, that the quality of rail stock and the age of trains in Wales doesn't always allow for this to be an easy choice. For example, on my way down to Cardiff here yesterday, the train noise on my four-hour journey from Rhyl, which has around 0.5 million passenger entries and exits a year, reached over 75 decibels, which is above the World Health Organization recommended levels for manufacturing workshops, and that was on a four-hour train journey. I'd be grateful if the Minister would provide a statement regarding this upgrade of train stock and the modernisation of trains in Wales. Thank you very much.
Welsh: Prynhawn da, Trefnydd. Hoffwn i ofyn am ddatganiad brys gan Lywodraeth Cymru ynghylch uwchraddio stoc reilffyrdd a moderneiddio trenau yng Nghymru. Fel yr ydym ni wedi ei glywed eisoes heddiw, mae llawer o bobl ledled Cymru yn ceisio ystyried symud tuag at ddefnyddio trafnidiaeth gyhoeddus yn fwy i gefnogi ein hamgylchedd a lleihau allyriadau carbon. Wrth gwrs, mae hon yn rhan bwysig o raglen lywodraethu Llywodraeth Cymru. Fodd bynnag, mae'n amlwg i mi, ac o ohebiaeth yr wyf i'n ei chael gan fy nhrigolion i, nad yw ansawdd y stoc reilffyrdd ac oedran trenau yng Nghymru yn caniatáu i hyn fod yn ddewis hawdd bob amser. Er enghraifft, ar fy ffordd i lawr yma i Gaerdydd ddoe, cyrhaeddodd sŵn y trên ar fy nhaith bedair awr o'r Rhyl, sydd â rhyw 0.5 miliwn o deithwyr yn ymuno ac yn ymadael â hi bob blwyddyn, dros 75 desibel, sy'n uwch na'r lefelau y mae Sefydliad Iechyd y Byd yn eu hargymell ar gyfer gweithdai gweithgynhyrchu, ac roedd hynny ar daith trên bedair awr. Byddwn i'n ddiolchgar pe bai'r Gweinidog yn darparu datganiad ynghylch y gwaith hwn o uwchraddio stoc drenau a moderneiddio trenau yng Nghymru. Diolch yn fawr iawn.
English: Thank you. Transport for Wales are working very hard on our programme for government commitment to deliver £800 million-worth of new rolling stock for our railways and to ensure that 95 per cent of train journeys are on new trains by 2024. And the first of these brand-new trains are already on test across north Wales - you may indeed have been on one - prior to their introduction into passenger service later this year. I did see your tweet, actually, about your journey down from north Wales, and, unfortunately, Transport for Wales did have to use alternative, lower quality stock on the 11.33 a.m. departure from Holyhead yesterday. So, unfortunately, the planned locomotive and carriage stock that they should have used was not available on this occasion.
Welsh: Diolch. Mae Trafnidiaeth Cymru yn gweithio'n galed iawn ar ein hymrwymiad yn y rhaglen lywodraethu i ddarparu gwerth £800 miliwn o gerbydau newydd ar gyfer ein rheilffyrdd ac i sicrhau bod 95 y cant o deithiau trên ar drenau newydd erbyn 2024. Ac mae'r cyntaf o'r trenau newydd sbon hyn eisoes ar brawf ar hyd gogledd Cymru - efallai eich bod chi wedi bod ar un - cyn iddyn nhw gael eu cyflwyno i wasanaeth teithwyr yn ddiweddarach eleni. Gwelais eich neges trydar mewn gwirionedd am eich taith i lawr o'r gogledd, ac, yn anffodus, bu'n rhaid i Drafnidiaeth Cymru ddefnyddio stoc arall o ansawdd is ar y trên a adawodd Caergybi am 11.33 a.m. ddoe. Felly, yn anffodus, nid oedd y stoc drên a cherbydau arfaethedig y dylen nhw fod wedi eu defnyddio ar gael y tro hwn.
English: Thank you. In relation to your second query, the Minister for Finance and Local Government recently made a statement on procurement, and I'm aware that you raised this specific issue during that statement and that you've also been in contact with the Minister for Economy's office. I'll ensure that you're updated on the matter, and I'll ask the Minister for finance and Local Government if there is any further update. In response to your question around dentistry, you'll be aware that the Minister for Health and Social Services has put significant funding into dentistry - some additional funding - and that she's meeting monthly with health boards to see how we can improve access to NHS dentistry across Wales. The health boards will be able to invest that funding to address those local needs and issues.
Welsh: Diolch. O ran eich ail ymholiad, gwnaeth y Gweinidog Cyllid a Llywodraeth Leol ddatganiad ar gaffael yn ddiweddar, ac rwy'n ymwybodol eich bod chi wedi codi'r mater penodol hwn yn ystod y datganiad hwnnw a'ch bod chi hefyd wedi bod mewn cysylltiad â swyddfa Gweinidog yr Economi. Byddaf i'n sicrhau eich bod chi'n cael yr wybodaeth ddiweddaraf am y mater, a byddaf yn gofyn i'r Gweinidog cyllid a Llywodraeth Leol a oes unrhyw wybodaeth newydd arall. Mewn ymateb i'ch cwestiwn ynghylch deintyddiaeth, byddwch chi'n ymwybodol bod y Gweinidog Iechyd a Gwasanaethau Cymdeithasol wedi rhoi cyllid sylweddol i ddeintyddiaeth - rhywfaint o arian ychwanegol - a'i bod yn cyfarfod yn fisol â byrddau iechyd i weld sut y gallwn ni wella mynediad i ddeintyddiaeth y GIG ledled Cymru. Bydd y byrddau iechyd yn gallu buddsoddi'r cyllid hwnnw i ymdrin â'r anghenion a'r materion lleol hynny.
English: Well, I think you've done the right thing in asking for a meeting with the chief executive of the Wales ambulance services trust, who will be able to answer your specific questions. I am aware of the review that's currently being undertaken, and I am sure the Minister will await the outcome of that review before making a statement.
Welsh: Wel, rwy'n credu eich bod chi wedi gwneud y peth iawn wrth ofyn am gyfarfod â phrif weithredwr ymddiriedolaeth gwasanaethau ambiwlans Cymru, a fydd yn gallu ateb eich cwestiynau penodol. Rwy'n ymwybodol o'r adolygiad sy'n cael ei gynnal ar hyn o bryd, ac rwy'n siŵr y bydd y Gweinidog yn aros am ganlyniad yr adolygiad hwnnw cyn gwneud datganiad.
English: Good afternoon, Trefnydd. I wonder if I could ask for two statements, please, the first from the Minister for education on the decision of the UK Government to bring forward regulations to freeze the student loan repayment threshold. This will result in a real-terms increase in repayments for graduates on plan 2 student loans. I think it's important that we have clarity about the impact of that decision on graduates and student finance here in Wales. The second statement I want is from the Deputy Minister for Climate Change on the decision - very worrying - to grant a licence for the extension of Aberpergwm coal mine, which is a huge backward step in our efforts to tackle the climate crisis. Could the Senedd, please, receive a statement about the decision to grant an extension, whether there is any further clarity about where power lies to intervene in this matter, whether the Government would consider a moratorium on all new coal mining in Wales, and what steps the Welsh Government is taking to acquire any powers it believes it does not have to prevent such applications in future? Diolch.
Welsh: Prynhawn da, Trefnydd. Tybed a gaf i ofyn am ddau ddatganiad, os gwelwch yn dda, y cyntaf gan y Gweinidog addysg ar benderfyniad Llywodraeth y DU i gyflwyno rheoliadau i rewi'r trothwy ad-dalu benthyciadau myfyrwyr. Bydd hyn yn arwain at gynnydd mewn ad-daliadau mewn termau real i raddedigion ar fenthyciadau myfyrwyr cynllun 2. Rwy'n credu ei bod yn bwysig i ni gael eglurder ynghylch effaith y penderfyniad hwnnw ar raddedigion a chyllid myfyrwyr yma yng Nghymru. Mae'r ail ddatganiad yr wyf i'n ei ddymuno gan y Dirprwy Weinidog Newid Hinsawdd ar y penderfyniad - sy'n peri pryder mawr - i roi trwydded ar gyfer ymestyn pwll glo Aberpergwm, sy'n gam enfawr yn ôl yn ein hymdrechion i ymdrin â'r argyfwng hinsawdd. A gaiff y Senedd ddatganiad os gwelwch yn dda am y penderfyniad i ganiatáu estyniad, a oes unrhyw eglurder arall ynghylch ble mae'r pŵer i ymyrryd yn y mater hwn, a fyddai'r Llywodraeth yn ystyried moratoriwm ar yr holl waith cloddio glo newydd yng Nghymru, a pha gamau y mae Llywodraeth Cymru yn eu cymryd i gael unrhyw bwerau y mae'n credu nad oes ganddi i atal ceisiadau o'r fath yn y dyfodol? Diolch.